b'\n_START_ARTICLE_\nVan der Grintens kartprojeksjon\n_START_PARAGRAPH_\nVan der Grintens kartprojeksjon er en kompromisskartprojeksjon som ikke er konform og ikke viser omr\xc3\xa5der med lik st\xc3\xb8rrelse. Den viser hele jorden som en sirkel, men polomr\xc3\xa5dene blir sterkt forvrengt. Kartprojeksjonen ble designet av Alphons J. van der Grinten i 1904. Den ble kjent etter at National Geographic Society begynte \xc3\xa5 bruke den som sitt referanseverdenskart i 1922. Den ble erstattet i 1988.'